Unan eus ar yezhoù kentañ da vezañ skrivet e Italia e oa an etruskeg hag ul lennegezh binvidik he - doa moarvat . He fouezh a ya war ziskar goude aloubadeg Campania gant an Osked hag traoñienn ar Po gant ar Gelted . Goude ar IVe kantved kent Jezuz - Krist , Etruria a oa aloubet gant ar Romaned hag hec ' h yezh a oa erlechi ' et gant al latin . Ne gaver mui a enskrivadurioù etruskeg goude ar c ' hantved kentañ , zoken en hanternoz ma seblantout a ra he - doa treuzvevet ar yezh hiroc ' h eget er ranvroioù arall . Goude ar poent - se eo gwirheñvel ne oa mui komzet etruskeg nemet gant kouerien .